ଆତଙ୍କବାଦୀଙ୍କୁ ପାଣ୍ଠି ଯୋଗାଇ ୧୦ ଗିରଫ
ଆତଙ୍କବାଦୀଙ୍କୁ ପାଣ୍ଠି ଯୋଗାଇ ୧୦ ଗିରଫ
0
ସେୟାର
ଲକ୍ଷ୍ନୌ:  ଆତଙ୍କବାଦୀଙ୍କ ସହ ପ୍ରତ୍ୟକ୍ଷ ସଂପୃକ୍ତି ଥାଇ ସେମାନଙ୍କ ପାଇଁ ପାଣ୍ଠି ଯୋଗାଣ କରୁଥିବା ୧୦ ଜଣ ଅପରାଧୀଙ୍କୁ ଉତ୍ତରପ୍ରଦେଶର  ଆତଙ୍କବାଦ ନିରୋଧୀ ଦଳ ଗିରଫ କରିଛି। ୟୁପିର ଗୋରଖପୁର, ପ୍ରତାପଗଡ଼, ଲକ୍ଷ୍ନୌ ଏବଂ ମଧ୍ୟପ୍ରଦେଶର ରିଭନ୍‌ରୁ ଗିରଫ ହୋଇଥିବା ଏହି ଅଭିଯୁକ୍ତମାନଙ୍କର ଆତଙ୍କବାଦୀ ସଂଗଠନ ଲସ୍କର-ଇ-ତୋଇବା ସହ ସମ୍ପର୍କ ଥିବା ଜଣାପଡ଼ିଛି। ସଂଗଠନର ଜଣେ ଆତଙ୍କବାଦୀ ଏହି ୧୦ଜଣଙ୍କ ସହ ବାରମ୍ବାର ଯୋଗାଯୋଗରେ ରହୁଥିଲା। ଅଭିଯୁକ୍ତମାନେ ନକଲି ନାମରେ ବ୍ୟାଙ୍କରେ ଜମାଖାତା ଖୋଲି କାରବାର ମଧ୍ୟ କରୁଥିଲେ। ପ୍ରାଥମିକ ତଦନ୍ତରୁ ଅଭିଯୁକ୍ତମାନେ ୧କୋଟିରୁ ଊର୍ଦ୍ଧ୍ୱ ଟଙ୍କା ଉକ୍ତ ଆତଙ୍କବାଦୀ ଜମାଖାତାକୁ ପଠାଇସାରିଛନ୍ତି। ଏଥିପାଇଁ ସେମାନଙ୍କୁ ୧୦ରୁ ୨୦ ପ୍ରତିଶତ କମିସନ ମଧ୍ୟ ମିଳୁଥିଲା ବୋଲି ଜଣାଯାଇଛି। ଗିରଫ ସମୟରେ ସେମାନଙ୍କ ନିକଟରୁ ନଗଦ ୪୨ ଲକ୍ଷ ଟଙ୍କା, ଏଟିଏମ୍‌ କାର୍ଡ, ସ୍ୱାପ୍‌ ମେସିନ୍‌, କାର୍ଡ ରିଡର, ଜମାଖାତା, ଦେଶୀ ବନ୍ଧୁକ ଏବଂ ଗୁଳି ଜବତ କରାଯାଇଛି।
ପୂର୍ବବର୍ତ୍ତୀ ଖବର